stanford-oval/wikipedia huggingface dataset:
ดร.คิดส์
ประวัติ > การกลับมารวมตัวของสมาชิก

พ.ศ. 2556 สมาชิกดร. คิดส์ แมค , อ๊อพ , ต็อก กลับมารวมตัวกันและนำเพลง "ข่าวร้าย"มาขับร้องใหม่เพื่อให้แฟนคลับได้หายคิดถึง
พ.ศ. 2557 ดร คิดส์นำโดย อ๊อพ- กรณ์พงศ์ สกลเดช และ ต๊อก- พิษณุ ทิปกะ ออกซิงเกิ้ลใหม่ Butterfly ร่วมขับร้องกับ ที-สเกิ๊ต  ภายใต้สังกัด 9Fox Entertainment ของ ฟอร์ด - สบชัย ไกรยูรเสน
สมาชิก

แมค-ศรัณย์นัฐ อาภรณ์ศิริ (ลูกชายของทนงศักดิ์ อาภรณ์ศิริอดีตสมาชิกวงแกรนด์เอกซ์และอดีตหัวหน้าวงเพื่อน)
อ๊อพ-กรณ์พงศ์ สกลเดช
ต๊อก- พิษณุ ทิปกะ
ต้าร์- บัณฑิตย์ เดชกุญชร (เสียชีวิตเมื่อวันที่ 3 พ.ค. 2546)
สมาชิก > ระยะเวลาสมาชิก

| ชื่อ-นามสกุล | ชื่อเล่น | ระยะเวลา |
| --- | --- | --- |
| กรณ์พงศ์ สกลเดช | อ๊อพ | 2536-2541,2556-ปัจจุบัน​ |
| พิษณุ ทิปกะ | ต๊อก | 2536-2541,2556-ปัจจุบัน​ |
| ศรัณย์นัฐ อาภรณ์ศิริ | แมค | 2536-2541,2556 |
| บัณฑิตย์ เดชกุญชร | ต้าร์ | 2536-2541 |
ผลงาน > สตูดิโออัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2536 | ใหม่ถอดด้าม วางจำหน่าย:  พ.ศ. 2536  สังกัด: เอสพี ศุภมิตร  รูปแบบ: ตลับเทป, ซีดี |  เด็กไทย  แงะไม่ออก  แอบรัก  โลกใหม่  ใหม่ถอดด้าม  งกทำไม  หัวใจขี้คุย  อยากเป็นเหมือนอย่างเขา  อย่าประชด  อาอียา |
| 2538 | Modified วางจำหน่าย:  พ.ศ. 2538  สังกัด: คีตา เอนเตอร์เทนเมนท์  รูปแบบ: ตลับเทป, ซีดี |  ร้ายนัก รักซะ  พูดไม่ออก  ข่าวร้าย  ไม่อยากจะเชื่อ  ยอมรับสภาพ  หาเอาใหม่  ขอร้องแทนเธอ  ไม่เกี่ยวกับใคร  ปลุกฉัน  สยามเมืองยิ้ม |
| 2539 | เจอล่ะ...มันส์! วางจำหน่าย:  พ.ศ. 2539  สังกัด: คีตา เอนเตอร์เทนเมนท์  รูปแบบ: ตลับเทป, ซีดี |  ดูใด้ดี (มีดีให้ดู)  ครับ!..ตามสบาย  หยุดที่เธอ  ขอลุ้น  อย่างนี้..ไม่ต้องสอน  เห็นก่อน  โต๊ะ-เก้าอี้  เกเร  หึงวันยังค่ำ  รู้ว่าผิด |
| 2541 | Money Money วางจำหน่าย:  พ.ศ. 2541  สังกัด: คีตา เอนเตอร์เทนเมนท์  รูปแบบ: ตลับเทป, ซีดี |  พกตังค์มา  วางไว้ที่หัวใจ  ทุกลมหายใจ  จะรู้มั้ยเนี่ย  แค่ครึ่งใจ  ขอแค่หนึ่งคน  เธอหรือเปล่า  ฝืน  นานเหลือเกิน  สะดุ้งผวา |
ผลงาน > อัลบั้มพิเศษ

อัลบั้ม Dr.Kids & อัลบั้ม Hits & Hits (พ.ศ. 2538)
อัลบั้ม Dr. Kids: Greatest Hits (พ.ศ. 2553)
ผลงาน > เพลงอื่นๆ

เพลง จับมือฉัน...เหมือนวันก่อน - แอนเดรีย สวอเรซ (feat. Dr. kids)
เพลง ข่าวร้าย ได้ถูกนำมาใช้ประกอบละคร ดอกไม้ลายพาดกลอน  ขับร้องโดย จุฑามาศ วิชัย
เพลง Butterfly - Dr.Kids Feat. T-Skirt (ซิงเกิลภายใต้สังกัด 9Fox Entertainment)
ผลงาน > คอนเสิร์ต

| ชื่อคอนเสิร์ต | วันที่ | สถานที่ |
| --- | --- | --- |
| โมดิฟายด์ | 5 สิงหาคม 2538 | เอ็มบีเค ฮอลล์ |
| มายเบบี้ | 28 ตุลาคม 2538 | เอ็มบีเค ฮอลล์ |
| ดูให้ดี...มีดีให้มัน | 7 กันยายน 2539 | เอ็มบีเค ฮอลล์ |
แหล่งข้อมูลอื่น

ดร.คิดส์ ที่เฟซบุ๊ก
ดร.คิดส์ ที่เฟซบุ๊ก
ดยุกแห่งออลบานี

| ดยุกแห่งออลบานี |
| --- | --- |
ตราอาร์มประจำบรรดาศักดิ์
เจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา ดยุกแห่งออลบานีพระองค์สุดท้าย
สถาปนา: ค.ศ. 1398
สิ้นสุด: 28 มีนาคม ค.ศ. 1919
องค์แรก: รอเบิร์ต สเตอวาร์ต ดยุคแห่งออลบานี
องค์สุดท้าย: เจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา
ดยุคแห่งอัลบานี (อังกฤษ: Duke of Albany) เป็นบรรดาศักดิ์สืบตระกูลที่พระราชทานให้แก่พระโอรสคนรองในพระราชวงศ์ของสกอตแลนด์ และต่อมาภายหลังในพระราชวงศ์ของสหราชอาณาจักร โดยเฉพาะภายในราชวงศ์สจวต และราชวงศ์วินด์เซอร์
ดยุคแห่งอัลบานี  สถาปนาครั้งที่ 1 (ค.ศ. 1398)

โรเบิร์ต สจวต ดยุคแห่งอัลบานีที่ 1 (ราว ค.ศ. 1340-ค.ศ. 1420)
เมอร์ด็อค สวจต ดยุคแห่งอัลบานีที่ 2 (ค.ศ. 1362-ค.ศ. 1425) (ยุบเลิก ค.ศ. 1425)
ดยุคแห่งอัลบานี สถาปนาครั้งที่ 2 (ค.ศ. 1458)

อเล็กซานเดอร์ สจวต ดยุคแห่งอัลบานีที่ 1 (ราว ค.ศ. 1454-ค.ศ. 1485)
จอห์น สจวต ดยุคแห่งอัลบานีที่ 2 (ค.ศ. 1481-ค.ศ. 1536)
ดยุคแห่งอัลบานี สถาปนาครั้งที่ 3 (ค.ศ. 1541)

อาร์เธอร์ สจวต ดยุคแห่งอัลบานี  (ค.ศ. 1541) (เสียชีวิตแปดวันหลังจากรับศีลจุ่ม)
ดยุคแห่งอัลบานี สถาปนาครั้งที่ 4 (ค.ศ. 1565)

เฮนรี สจวต ลอร์ดดาร์ลีย์ (ค.ศ. 1545-ค.ศ. 1567)
เจมส์ สจวต ดยุคแห่งรอธเซย์ (ค.ศ. 1566-ค.ศ. 1625) (ขึ้นครองราชย์เป็น สมเด็จพระเจ้าเจมส์ที่ 1 แห่งอังกฤษ ในปี ค.ศ. 1567)
ดยุคแห่งอัลบานี สถาปนาครั้งที่ 5 (ค.ศ. 1604)

ชาร์ลส์ สจวต ดยุคแห่งอัลบานี  (ค.ศ. 1600-ค.ศ. 1649) (ขึ้นครองราชย์เป็น สมเด็จพระเจ้าชาร์ลส์ที่ 1 แห่งอังกฤษ ในปี ค.ศ. 1625)
ดยุคแห่งอัลบานี สถาปนาครั้งที่ 6 (ค.ศ. 1660)

เจมส์ สจวต ดยุคแห่งอัลบานี (ค.ศ. 1633-ค.ศ. 1701), และดยุคแห่งยอร์ค (ขึ้นครองราชย์เป็น สมเด็จพระเจ้าเจมส์ที่ 2 แห่งอังกฤษ ในปี ค.ศ. 1685)
ดยุคแห่งยอร์คและอัลบานี > สถาปนาครั้งที่ 1 (ค.ศ. 1716)

เอิร์นเนสต์ ออกัสตัส ดยุคแห่งยอร์คและอัลบานี ค.ศ. 1674–ค.ศ. 1728
ดยุคแห่งยอร์คและอัลบานี > สถาปนาครั้งที่ 2 (ค.ศ. 1760)

เอ็ดเวิร์ด ออกัสตัส ดยุคแห่งยอร์คและอัลบานี ค.ศ. 1739-ค.ศ. 1767
ดยุคแห่งยอร์คและอัลบานี > สถาปนาครั้งที่ 3 (ค.ศ. 1784)

เฟรดเดอริค ออกัสตัส ดยุคแห่งยอร์คและอัลบานี ค.ศ. 1763-ค.ศ. 1827
ดยุคแห่งอัลบานี สถาปนาครั้งที่ 7 (ค.ศ. 1881)

เจ้าชายลีโอโพลด์ ดยุกแห่งออลบานี (ค.ศ. 1853-ค.ศ. 1884)
เจ้าชายชาร์ลส์ เอ็ดเวิร์ด ดยุกแห่งออลบานีและแห่งซัคเซิน-โคบวร์กและโกทา (ค.ศ. 1884-ค.ศ. 1954) (เกิดหลังจากบิดาเสียชีวิต; ตำแหน่งถูกยุบในปี ค.ศ. 1919)
ดูเพิ่ม

บรรดาศักดิ์อังกฤษ
ดัชชี
รายชื่อตำแหน่งดยุกและขุนนางสืบตระกูลของหมู่เกาะอังกฤษ
| ด ค กบรรดาศักดิ์ในพระราชวงศ์อังกฤษ |
| --- | --- |
 พระมหากษัตริย์ พระราชสวามีและพระอัครมเหสี  เจ้าชาย  เจ้าหญิง  บรรดาศักดิ์ขุนนางในราชวงศ์  เจ้าชายและเจ้าหญิงแห่งเวลส์  ดยุกและดัชเชสแห่งคอร์นวอลล์  ดยุกแห่งรอธซี  พระราชกุมารี  ดยุกและดัชเชสแห่งยอร์ก  ดยุกและดัชเชสแห่งกลอสเตอร์  ดยุกและดัชเชสแห่งเคนต์  ดยุกแห่งเคมบริดจ์  ดยุกและดัชเชสแห่งเอดินบะระ  ดยุกแห่งซัสเซกซ์ 
พ้นสมัยพระราชทาน:  สมเด็จพระราชชนนี  ดยุกแห่งออลบานี  ดยุกแห่งแคลเรนซ์  ดยุกและดัชเชสแห่งคัมบาร์ลันด์  ดยุกแห่งคอนน็อตและสแตรธเอิร์น  ดยุกแห่งวินด์เซอร์  ดยุกแห่งยอร์กและออลบานี  ดยุกแห่งคัมบาร์ลันด์และสแตรธเอิร์น  ดยุกแห่งคัมบาร์ลันด์และเทวิอ็อตเดล  ดยุกแห่งแคลเรนซ์และเซนต์แอนดรูวส์  ดยุกแห่งแคลเรนซ์และเอวอนเดล  ดยุกแห่งกลอสเตอร์และเอดินบะระ  ดยุกแห่งเคนต์และสแตรธเอิร์น 
 กษัตริย์แห่งสหราชอาณาจักร  ราชวงศ์อังกฤษ  ขุนนางอังกฤษ
ดยุกแห่งเอดินบะระ

| ดยุกแห่งเอดินบะระ |
| --- | --- |
ตราประจำบรรดาศักดิ์ในเจ้าชายเอ็ดเวิร์ด ดยุกแห่งเอดินบะระ
เจ้าชายเอ็ดเวิร์ด ตั้งแต่วันที่ 10 มีนาคม ค.ศ. 2023
สถาปนา: 26 กรกฎาคม ค.ศ. 1726
องค์แรก: เจ้าชายเฟรเดอริก เจ้าชายแห่งเวลส์
องค์ปัจจุบัน: เจ้าชายเอ็ดเวิร์ด
คู่สมรส: โซฟี ไรส์-โจนส์
ดยุกแห่งเอดินบะระ (อังกฤษ: Duke of Edinburgh) เป็นบรรดาศักดิ์ชั้นดยุกในบรรดาศักดิ์แห่งสหราชอาณาจักร (ตั้งตามชื่อเมืองเอดินบะระของสกอตแลนด์) โดยได้มีการพระราชทานบรรดาศักดิ์นี้ทั้งสิ้น 4 สมัย
เจ้าชายเอ็ดเวิร์ดได้รับการสถาปนาเป็นดยุกแห่งเอดินบะระในปี 2023 ในวันคล้ายวันประสูติปีที่ 59 ของพระองค์โดยสมเด็จพระเจ้าชาร์ลส์ที่ 3 พระเชษฐาของพระองค์ ก่อนหน้านี้ตำแหน่งดยุกแห่งเอดินบะระได้พระราชทานให้แก่พระบิดาของพระองค์ ซึ่งขณะนั้นเป็นเรือโทฟิลิป เมานต์แบ็ตเทน ในวันพระราชพิธีราชาภิเษกสมรสกับเจ้าหญิงเอลิซาเบธในขณะนั้น ซึ่งต่อมาคือ สมเด็จพระราชินีนาถเอลิซาเบธที่ 2 แห่งสหราชอาณาจักร เมื่อเจ้าชายฟิลิปสิ้นพระชนม์ เจ้าฟ้าชายชาร์ลส์ได้รับตำแหน่งนี้และถือครองไว้จนกระทั่งสมเด็จพระราชินีนาถเอลิซาเบธที่ 2 เสด็จสวรรคตและชาร์ลส์เสด็จขึ้นครองราชสมบัติเป็นพระมหากษัตริย์ ซึ่งตอนนั้นตำแหน่งดยุกแห่งเอดินบะระได้ถูกผนวกเข้ากับพระมหากษัตริย์
สมัยที่สี่ ค.ศ. 2023

มีการประกาศในปี พ.ศ. 2542 ในช่วงเวลาแห่งพระราชพิธีเสกสมรสว่า เจ้าชายเอ็ดเวิร์ดจะได้รับพระราชทานบรรดาศักดิ์เป็นดยุกแห่งเอดินบะระในที่สุด แนวคิดนี้มาจากเจ้าชายฟิลิป ดยุกแห่งเอดินบะระ ผู้ซึ่งได้ทรงถ่ายทอดพระประสงค์ต่อเจ้าชายเอ็ดเวิร์ดและโซฟี ไรส์-โจนส์ พระคู่หมั้น อย่างไม่คาดคิดก่อนวันพระราชพิธีเสกสมรสเพียงไม่กี่วัน เจ้าชายเอ็ดเวิร์ด ซึ่งขณะนั้นอยู่ในลำดับที่ 7 ในการสืบราชสันตติวงศ์สหราชอาณาจักร ทรงรู้สึกตื้นตันพระทัยเพราะทรงคาดหวังว่าเจ้าชายแอนดรูว์ ดยุกแห่งยอร์ก พระเชษฐาจะมอบตำแหน่งนี้ให้
เจ้าชายฟิลิปสิ้นพระชนม์ในเดือนเมษายน พ.ศ. 2564 เจ้าชายชาลส์ เจ้าชายแห่งเวลส์ พระราชโอรสองค์โตได้รับการสืบทอดบรรดาศักดิ์ของพระองค์ ซึ่งจะพระราชทานให้กับเจ้าชายเอ็ดเวิร์ดเมื่อขึ้นเป็นพระมหากษัตริย์ตามพระประสงค์ของเจ้าชายฟิลิป เจ้าชายเอ็ดเวิร์ดซึ่งขณะนั้นตกไปอยู่อันดับที่ 14 ในลำดับการสืบราชสันตติวงศ์เนื่องจากประสูติกาลของผู้อยู่ในลำดับที่สูงกว่า เจ้าชายเอ็ดเวิรดตรัสถึงเรื่องนี้ในเดือนมิถุนายนว่าการที่พระองค์ได้รับตำแหน่งอันทรงเกียรติเช่นนี้คือ ความฝันอันยิ่งใหญ่ของสมเด็จพ่อของข้าพเจ้า ในเดือนกรกฎาคม เดอะไทมส์รายงานว่า สมเด็จพระเจ้าชาลส์ได้ตัดสินพระทัยที่จะไม่พระราชทานบรรดาศักดิ์นี้แก่พระอนุชา ทางพระตำหนักแคลเรนซ์เองก็ไม่ได้ปฏิเสธรายงานดังกล่าว ซึ่งมีผู้แสดงความคิดเห็นไม่พอใจเนื่องจากเจ้าชายเอ็ดเวิร์ดและโซฟี พระชายา มีบทบาทเพิ่มขึ้นในสถาบันพระมหากษัตริย์หลังจากที่เจ้าชายแอนดรูว์ทรงถอนตัวจากบทบาทของราชวงศ์เนื่องจากข่าวฉาว และเจ้าชายแฮร์รี พระโอรสพระองค์รองของสมเด็จพระเจ้าชาลส์และเมแกน พระสุณิสา ก็ทรงยุติการปฎิบัติพระกรณียกิจและถอนตัวจากการเป็นพระบรมวงศ์
มีข้อเสนอแนะในเดือนพฤศจิกายน พ.ศ. 2565 ไม่นานหลังจากสมเด็จพระเจ้าชาร์ลส์ที่ 3 ขึ้นครองราชย์ว่า สำนักพระราชวังบักกิงแฮม กำลังพิจารณาที่จะรักษาบรรดาศักดิ์ ดยุกแห่งเอดินบะระให้กับเจ้าหญิงชาร์ลอตต์แห่งเวลส์ พระราชนัดดาในพระมหากษัตริย์พระองค์ใหม่ เพื่อเป็นการถวายพระเกียรติยศพระบรมวงศ์ในสายการสืบราชสันตติวงศ์สายตรงและการที่เจ้าหญิงทรงเป็นพระบรมวงศ์ฝ่ายในพระองค์แรกของราชวงศ์ที่ลำดับในสายการสืบราชสันตติวงศ์ไม่สามารถแทนที่โดยพระอนุชาได้
สมเด็จพระเจ้าชาลส์ที่ 3 พระราชทานบรรดาศักดิ์ ดยุกแห่งเอดินบะระ แก่เจ้าชายเอ็ดเวิร์ดในโอกาสที่พระองค์มีพระชนมายุครบ 59 พรรษาในวันที่ 10 มีนาคม พ.ศ. 2566 อย่างไรก็ตาม การพระราชทานพระอิสริยยศสมัยที่สี่นี้เป็นการพระราชทานตำแหน่งแบบตลอดพระชนม์ชีพ กล่าวคือเจ้าชายเอ็ดเวิร์ดจะทรงดำรงบรรดาศักดิ์นี้ตลอดพระชนม์ชีพ และไม่สืบตระกูลไปยังพระโอรส คือ เจมส์ ทำให้สมเด็จพระเจ้าชาลส์สามารถทำตามพระประสงค์ของพระราชบิดาและสถาปนาบรรดาศักดิ์แก่พระอนุชาและพระชายาได้ ในขณะเดียวกันก็เปิดโอกาสให้เจ้าชายวิลเลียมซึ่งเป็นรัชทายาทผู้มีสิทธิโดยตรงของสมเด็จพระเจ้าชาลส์สามารถพระราชทานหนึ่งในพระบุตรทั้ง 3 ของพระองค์ได้ตามคำกล่าวของคามิลลา โทมีนีย์ จากเดอะเดลีเทเลกราฟมีความกังวลเกี่ยวกับผลกระทบที่ "ให้ตำแหน่งดยุกแห่งเอดินบะระกับคนที่สืบเชื้อสายตรงมาจากราชวงศ์" จะมีผลต่อการถกเถียงเรื่องเอกราชของสกอตแลนด์ เธอได้เสนอว่า โอกาสของการประกาศเอกราชของสกอตแลนด์ในตอนนี้ดูเป็นไปได้น้อยลง เมื่อพิจารณาการลาออกของนิโคลา สเตอร์เจียนที่กำลังจะมาถึง ทำให้การหารือมีความเสี่ยงน้อยลง
สมัยที่สาม ค.ศ. 1947

บรรดาศักดิ์นี้ได้พระราชทานเป็นครั้งที่ 3 เมื่อวันที่ 19 พฤศจิกายน พ.ศ. 2490 โดยสมเด็จพระเจ้าจอร์จที่ 6 เพื่อพระราชทานแก่ ฟิลิป เมานต์แบตเทน พระชามาดา (ลูกเขย) ในวโรกาสงานพระราชพิธีเสกสมรสกับเจ้าหญิงเอลิซาเบธ พระราชธิดาพระองค์ใหญ่ของพระองค์ ซึ่งต่อจากนั้นมาเจ้าหญิงเอลิซาเบธ จึงได้เปลี่ยนการออกพระนามของพระองค์เป็นเจ้าหญิงเอลิซาเบธ ดัชเชสแห่งเอดินบะระจนกระทั่งเสด็จขึ้นสืบราชสมบัติต่อจากพระราชบิดาในปีพ.ศ. 2495 ไม่นานหลังจากนั้นพระองค์ก็ได้ทรงสละฐานันดรในฐานะของเจ้าชายแห่งกรีซและเดนมาร์ก พร้อมทั้งทรงสละสิทธิในราชบัลลังก์กรีกอีกด้วย ต่อมาในปี พ.ศ. 2500 ดยุกแห่งเอดินบะระ จึงได้รับการเฉลิมพระอิสริยยศเป็น เจ้าชายฟิลิป ดยุกแห่งเอดินบะระ ในฐานะ "เจ้าชายแห่งสหราชอาณาจักร"
เจ้าชายชาลส์ เจ้าชายแห่งเวลส์ทรงดำรงตำแหน่งเป็นพระองค์สุดท้าย จนกระทั่งพระองค์เสด็จขึ้นครองราชสมบัติเป็นสมเด็จพระเจ้าชาร์ลส์ที่ 3 โดยพระองค์ได้รับการดำรงตำแหน่งเมื่อวันที่ 9 เมษายน พ.ศ. 2564 ภายหลังการสิ้นพระชนม์ของเจ้าชายฟิลิป ดยุกแห่งเอดินบะระ พระราชบิดา ทรงดำรงตำแหน่งจนถึงวันที่ 8 กันยายน พ.ศ. 2565 ดยุกแห่งเอดินบะระถูกผนวกเข้ากับพระมหากษัตริย์เมื่อเสด็จขึ้นครองราชสมบัติภายหลังการเสด็จสวรรคตของสมเด็จพระราชินีนาถเอลิซาเบธที่ 2 พระราชมารดา
สมัยที่สอง ค.ศ. 1866

บรรดาศักดิ์นี้ได้ถูกนำกลับมาใช้เป็นสมัยที่ 2 ในรัชสมัยของสมเด็จพระราชินีนาถวิกตอเรียพระราชทานบรรดาศักดิ์นี้ให้แก่พระราชโอรสพระองค์รอง คือ เจ้าชายอัลเฟรด ซึ่งต่อมาเมื่อพระองค์ได้ขึ้นเป็นประมุขแห่งดัชชีซัคเซิน-โคบูร์กและโกทาในปีพ.ศ. 2436 พระองค์ยังคงใช้พระนามตามบรรดาศักดิ์อังกฤษ ซึ่งในภายหลังบรรดาศักดิ์นี้ก็สืบทอดให้แก่พระโอรสของพระองค์ คือ เจ้าชายอัลเฟรดแห่งเอดินบะระ เจ้าชายรัชทายาทแห่งซัคเซิน-โคบูร์กและโกทา แต่ทว่าพระองค์ได้ทรงกระทำอัตวินิบาตกรรมในปีพ.ศ. 2442 จึงเป็นการสิ้นสุดแห่งการสืบบรรดาศักดิ์นี้ลงเป็นครั้งที่ 2 เมื่อเจ้าชายอัลเฟรด ดยุกแห่งเอดินบะระและแห่งซัคเซิน-โคบวร์คและโกทา (พระราชบิดา) สิ้นพระชนม์ในปีพ.ศ. 2443
สมัยที่หนี่ง ค.ศ. 1726

ตำแหน่งนี้ถูกสร้างขึ้นครั้งแรกในฐานะบรรดาศักดิ์ขุนนางแห่งราชอาณาจักรบริเตนใหญ่ เมื่อวันที่ 26 กรกฎาคม พ.ศ. 2269 โดยสมเด็จพระเจ้าจอร์จที่ 1 ซึ่งพระราชทานให้แก่เจ้าชายเฟรเดอริก พระราชนัดดาของพระองค์ ซึ่งกลายเป็นเจ้าชายแห่งเวลส์ในปีถัดมาด้วย บรรดาศักดิ์รองจากดยุกแห่งเอดินบะระ ได้แก่ มาร์ควิสแห่งหมู่เกาะเอลี เอิร์ลแห่งเอลแธม ในเคาน์ตีแห่งเคนต์ ไวเคานต์แห่งลอนสตัน ในเคาน์ตีแห่งคอร์นวอลล์ และบารอนแห่งสโนว์ดอน ในเคาน์ตีแห่งคายร์นาฟอน ซึ่งทั้งหมดนี้อยู่ในบรรดาศักดิ์ขุนนางแห่งราชอาณาจักรบริเตนใหญ่ด้วย ตำแหน่งมาร์ควิสได้เขียนไว้ในราชกิจจานุเบกษาเป็นมาร์ควิสแห่งหมู่เกาะไวท์ เห็นได้ชัดว่าผิดพลาด ในฉบับต่อมาของราชกิจจานุเบกษาแห่งกรุงลอนดอน ท่านดยุกได้รับการขนานนามว่าเป็นมาร์ควิสแห่งหมู่เกาะเอลี เมื่อเจ้าชายเฟรเดอริกสิ้นพระชนม์ เจ้าชายจอร์จ พระโอรสพระองค์แรกทรงสืบทอดตำแหน่ง เมื่อเจ้าชายจอร์จขึ้นครองราชย์เป็น สมเด็จพระเจ้าจอร์จที่ 3 ในปี พ.ศ. 2303 พระอิสริยยศได้ผนวกเข้ากับพระมหากษัตริย์และยกเลิกบรรดาศักดิ์ในเวลาต่อมา
รายพระนาม > สมัยแรก (ค.ศ. 1726)

| Duke | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายเฟรเดอริก ราชวงศ์ฮันโนเฟอร์ 1726–1751 มาร์ควิสแห่งไอล์ออฟอีลีย์, เอิร์ลแห่งเอลแธม, ไวเคานต์ลอนสตัน,  บารอนสโนว์ดอน (1726–1729); เจ้าชายแห่งเวลส์ (1729), ดยุกแห่งคอร์นวอลล์ (1337), ดยุกแห่งรอธซี (1398) |  |  | 1 กุมภาพันธ์ 1707 เลนเนสลอส ฮันโนเฟอร์ พระราชโอรสในพระเจ้าจอร์จที่ 2 กับสมเด็จพระราชินีแคโรไลน์ | เจ้าหญิงเอากุสทาแห่งซัคเซิน-โกทา 17 เมษายน 1736 พระโอรสธิดา 9 พระองค์ | 31 มีนาคม 1751 บ้านเลสเตอร์ จตุรัสเลสเตอร์ ลอนดอน พระชนมายุ 44 พรรษา |
| เจ้าชายจอร์จ ราชวงศ์ฮันโนเฟอร์ 1751–1760 มาร์ควิสแห่งไอล์ออฟอีลีย์, เอิร์ลแห่งเอลแธม, ไวเคานต์ลอนสตัน,  บารอนสโนว์ดอน (1751–1760); เจ้าชายแห่งเวลส์ (1751) |  |  | 4 มิถุนายน 1738 บ้านนอร์ฟอล์ก ลอนดอน พระโอรสในเจ้าชายเฟรเดอริก กับเจ้าหญิงออกัสตา | เจ้าหญิงชาร์ล็อทเทอแห่งเมคเลินบวร์ค-ชเตรลิทซ์ 8 กันยายน 1761 พระโอรสธิดา 15 พระองค์ | 29 มกราคม 1820 ปราสาทวินด์เซอร์ วินเซอร์ พระชนมายุ 81 พรรษา |
เจ้าชายจอร์จสืบราชบัลลังก์เป็น พระเจ้าจอร์จที่ 3 ต่อจากพระอัยกาในปีค.ศ. 1760 บรรดาศักดิ์นี้จึงผนวกเข้ากับพระมหากษัตริย์
รายพระนาม > สมัยที่สอง (ค.ศ. 1866)

| ดยุก | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายอัลเฟรด ราชวงศ์ซัคเซิน-โคบวร์คและโกทา 1866–1900 ดยุกแห่งซัคเซิน-โคบวร์กและโกทา (1893), เอิร์ลแห่งเคนต์ และ เอิร์ลแห่งอัลสเตอร์ (1866) |  |  | 6 สิงหาคม 1844 ปราสาทวินด์เซอร์ วินด์เซอร์ พระราชโอรสในสมเด็จพระราชินีนาถวิกตอเรีย กับเจ้าชายอัลเบิร์ต | แกรนด์ดัชเชสมาเรีย อเล็กซานดรอฟนาแห่งรัสเซีย 23 มกราคม 1874 พระโอรสธิดา 6 พระองค์ | 30 กรกฎาคม 1900 ชลอสส์ โรสเนา โคบวร์ค พระชนมายุ 55 พรรษา |
เจ้าชายอัลเฟรด และแกรนด์ดัชเชสมาเรีย อเล็กซานดรอฟนา มีพระโอรสหนึ่งพระองค์คือ เจ้าชายอัลเฟรดแห่งเอดินบะระ เจ้าชายรัชทายาทแห่งซัคเซิน-โคบวร์คและโกทาซึ่งถึงแก่ทิวงคตก่อนพระบิดา ทำให้บรรดาศักดิ์อันเป็นสิ้นสุดเมื่อเจ้าชายอัลเฟรดสิ้นพระชนม์
รายพระนาม > สมัยที่สาม (ค.ศ. 1947)

| ดยุก | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายฟิลิป เมานต์แบ็ตเทน 1947–2021 เอิร์ลแห่งแมริโอเน็ธ และ บารอนกรีนิช (1947) |  | 1947–1949:  1949–2021:  | 10 มิถุนายน 1921 มอน เรโปส คอร์ฟู พระโอรสในเจ้าชายแอนดรูว์แห่งกรีซและเดนมาร์ก กับเจ้าหญิงอลิซแห่งบัทเทินแบร์ค | เจ้าหญิงเอลิซาเบธ 20 พฤศจิกายน 1947 พระโอรสธิดา 4 พระองค์ | 9 เมษายน 2021 ปราสาทวินด์เซอร์ วินด์เซอร์ พระชนมายุ 99 พรรษา |
| พระเจ้าชาร์ลส์ที่ 3 ราชวงศ์วินด์เซอร์ 2021–2022 เจ้าชายแห่งเวลส์ และ เอิร์ลแห่งเชสเตอร์ (1958), ดยุกแห่งคอร์นวอลล์, ดยุกแห่งรอธซี (1952), เอิร์ลแห่งแมริโอเน็ธ และ บารอนกรีนิช (2021) |  |  | 14 พฤศจิกายน 1948 พระราชวังบักกิงแฮม ลอนดอน พระราชโอรสในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ | เลดีไดอานา สเปนเซอร์ 29 กรกฎาคม 1981 – 28 สิงหาคม 1996 พระโอรส 2 พระองค์ คามิลลา แชนด์ 9 เมษายน 2005 |  |
เจ้าชายชาร์ลส์สืบราชบัลลังก์เป็น พระเจ้าชาร์ลส์ที่ 3 ต่อจากพระราชมารดาในวันที่ 8 กันยายน ค.ศ. 2022 บรรดาศักดิ์นี้จึงผนวกเข้ากับพระมหากษัตริย์
รายพระนาม > สมัยที่สี่ (ค.ศ. 2023)

| ดยุก | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายเอ็ดเวิร์ด ราชวงศ์วินด์เซอร์ 2023–ปัจจุบัน เอิร์ลแห่งเวสเซ็กซ์ (1999), เอิร์ลแห่งฟอร์ฟาร์ (2019) และ ไวเคานต์เซเวิร์น (1999) |  |  | 10 มีนาคม 1964 พระราชวังบักกิงแฮม ลอนดอน พระราชโอรสในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ | โซฟี ไรส์-โจนส์ 19 มิถุนายน 1999 พระโอรส-ธิดา 2 คน | ยังทรงพระชนม์ |
เจ้าชายเอ็ดเวิร์ดจะทรงดำรงบรรดาศักดิ์นี้ไปจนตลอดพระชนม์ชีพ โดยไม่สืบทอดทางสายตระกูลและจะผนวกเข้ากับพระมหากษัตริย์ดังเดิมเมื่อเจ้าชายเอ็ดเวิร์ดสิ้นพระชนม์
ลำดับการสืบตระกูล

จากจดหมายตราบรรดาศักดิ์นี้ระบุในการพระราชทานเมื่อปีค.ศ. 1947 เจ้าชายแห่งเวลส์ ในฐานะพระโอรสพระองค์ใหญ่จะได้รับบรรดาศักดิ์นี้สืบตระกูลเมื่อพระบิดาสิ้นพระชนม์ ซึ่งจะทรงเป็นดยุกที่ 2 สำหรับสมัยพระราชทานสมัยที่ 3 ถึงแม้รายพระนามตามระบุข้างล่างนี้เป็นลำดับสืบตระกูลของบรรดาศักดิ์นี้ แต่ก็เป็นลำดับเดียวกับการสืบสันตติวงศ์ของสหราชอาณาจักรเช่นเดียวกัน ทำให้เมื่อใดก็ตามที่ดยุกพระองค์ไหนได้เสวยราชย์เป็นพระมหากษัตริย์แล้วบรรดาศักดิ์นี้ย่อมผนวกกลับเข้าพระมหากษัตริย์โดยปริยาย
วันที่ 10 มีนาคม 2566 สำนักพระราชวังบักกิงแฮม ออกแถลงการณ์ว่า สมเด็จพระเจ้าชาร์ลส์ที่ 3 ทรงพระกรุณาโปรดเกล้าโปรดกระหม่อมพระราชทานบรรดาศักดิ์ผู้ครองตำแหน่งดยุกแห่งเอดินบะระแก่เจ้าชายเอ็ดเวิร์ด เอิร์ลแห่งเวสเซ็กซ์และฟอร์ฟาร์ ให้ดำรงพระอิสริยยศที่ เจ้าชายเอ็ดเวิร์ด ดยุกแห่งเอดินบะระ เนื่องในวโรกาสวันคล้ายวันประสูติของเจ้าชายเอ็ดเวิร์ด ครบรอบ 59 พรรษา
ดูเพิ่ม

เอดินบะระ (เมืองหลวงของสกอตแลนด์)
| ด ค กบรรดาศักดิ์ในพระราชวงศ์อังกฤษ |
| --- | --- |
 พระมหากษัตริย์ พระราชสวามีและพระอัครมเหสี  เจ้าชาย  เจ้าหญิง  บรรดาศักดิ์ขุนนางในราชวงศ์  เจ้าชายและเจ้าหญิงแห่งเวลส์  ดยุกและดัชเชสแห่งคอร์นวอลล์  ดยุกแห่งรอธซี  พระราชกุมารี  ดยุกและดัชเชสแห่งยอร์ก  ดยุกและดัชเชสแห่งกลอสเตอร์  ดยุกและดัชเชสแห่งเคนต์  ดยุกแห่งเคมบริดจ์  ดยุกและดัชเชสแห่งเอดินบะระ  ดยุกแห่งซัสเซกซ์ 
พ้นสมัยพระราชทาน:  สมเด็จพระราชชนนี  ดยุกแห่งออลบานี  ดยุกแห่งแคลเรนซ์  ดยุกและดัชเชสแห่งคัมบาร์ลันด์  ดยุกแห่งคอนน็อตและสแตรธเอิร์น  ดยุกแห่งวินด์เซอร์  ดยุกแห่งยอร์กและออลบานี  ดยุกแห่งคัมบาร์ลันด์และสแตรธเอิร์น  ดยุกแห่งคัมบาร์ลันด์และเทวิอ็อตเดล  ดยุกแห่งแคลเรนซ์และเซนต์แอนดรูวส์  ดยุกแห่งแคลเรนซ์และเอวอนเดล  ดยุกแห่งกลอสเตอร์และเอดินบะระ  ดยุกแห่งเคนต์และสแตรธเอิร์น 
 กษัตริย์แห่งสหราชอาณาจักร  ราชวงศ์อังกฤษ  ขุนนางอังกฤษ 
| ด ค กดยุกแห่งเอดินบะระ |
| --- | --- |
 เจ้าชายเฟรเดอริก (ค.ศ. 1726–1751)  เจ้าชายจอร์จ (ค.ศ. 1751–1760)  เจ้าชายวิลเลียม เฮนรี (ค.ศ. 1764–1805)  เจ้าชายวิลเลียม เฟรเดอริก (ค.ศ. 1805–1834)  เจ้าชายอัลเฟรด (ค.ศ. 1866–1900)  เจ้าชายฟิลิป (ค.ศ. 1947–2021)  เจ้าชายชาร์ลส์ (ค.ศ. 2021–2022)  เจ้าชายเอ็ดเวิร์ด (ค.ศ. 2023 – ปัจจุบัน) 
เจ้าชายอัลเฟรด "ดยุกแห่งเอดินบะระ" พระองค์เดียวในสมัยที่ 2 ของการพระราชทานบรรดาศักดิ์
ดะนีดิน

ตัวเมืองดะนีดิน
ดะนีดิน (อังกฤษ: Dunedin เสียงอ่านภาษาอังกฤษ: /dʌnˈiːdɨn/) (มาวรี: Ōtepoti) เป็นเมืองใหญ่อันดับสองในเกาะใต้ของนิวซีแลนด์ และเมืองหลักในภาคโอทาโก (Otago Region) ยังถือว่าเป็นหนึ่งในสี่เมืองหลักของประเทศนิวซีแลนด์ในด้านประวัติศาสตร์, วัฒนธรรม และเหตุผลทางภูมิศาสตร์
ดอมินิก ราบ

| เดอะไรต์ออนะระเบิลดอมินิก ราบ |
| --- | --- |


รองนายกรัฐมนตรีสหราชอาณาจักร
ดำรงตำแหน่ง 25 ตุลาคม 2022 – 21 เมษายน 2023
นายกรัฐมนตรี: ริชี ซูแน็ก
ก่อนหน้า: Thérèse Coffey
ถัดไป: Oliver Dowden
ดำรงตำแหน่ง 15 กันยายน 2021 – 6 กันยายน 2022
นายกรัฐมนตรี: บอริส จอห์นสัน
ก่อนหน้า: Nick Clegg
ถัดไป: Thérèse Coffey
เอกอัครรัฐมนตรี
ดำรงตำแหน่ง 24 กรกฎาคม 2019 – 15 กันยายน 2021
นายกรัฐมนตรี: บอริส จอห์นสัน
ก่อนหน้า: Damian Green
ถัดไป: ว่าง
 
ข้อมูลส่วนบุคคล
เกิด: Dominic Rennie Raab  (1974-02-25) 25 กุมภาพันธ์ ค.ศ. 1974 (50 ปี) บักกิงแฮมเชอร์ ประเทศอังกฤษ
พรรคการเมือง: อนุรักษนิยม
คู่สมรส: Erika Rey
บุตร: 2

ดอมินิก เรนนี ราบ (อังกฤษ: Dominic Rennie Raab; เกิด 25 กุมภาพันธ์ ค.ศ. 1974) เป็นนักการเมืองชาวอังกฤษ อดีตรองนายกรัฐมนตรีแห่งสหราชอาณาจักร และ อดีตรัฐมนตรีว่าการกระทรวงยุติธรรม ลอร์ดชานเซลเลอร์ ในวันที่ 25 ตุลาคม ค.ศ. 2022 ถึง 21 เมษายน ค.ศ. 2023 โดยก่อนหน้านี้เขาดำรงตำแหน่งเดิมระหว่างวันที่ 15 กันยายน ค.ศ. 2021 ถึง 6 กันยายน ค.ศ. 2022 ได้รับเลือกตั้งเป็นสมาชิกรัฐสภาเขตเอสเชอร์และวอลตันในเดือนพฤษภาคม ค.ศ. 2010
การศึกษา

ดอมินิก เข้ารับการศึกษาที่ Dr Challoner’s Grammar School เข้าศึกษาด้านกฎหมายที่ Lady Margaret Hall, มหาวิทยาลัยอ็อกฟอร์ด และศึกษาในระดับปริญญาโทที่มหาวิทยาลัยเคมบริดจ์
การเมือง

ดอมินิกเป็นรัฐมนตรีต่างประเทศระหว่างการออกจากสหภาพยุโรปตั้งแต่เดือนกรกฎาคมถึงพฤศจิกายน ค.ศ. 2018 ก่อนหน้านี้เขาเคยเป็นรัฐมนตรีกระทรวงการเคหะ ชุมชน และเทศบาล ตั้งแต่วันที่ 9 มกราคม ค.ศ. 2018 ถึง 9 กรกฎาคม ค.ศ. 2018
เขาดำรงตำแหน่งรัฐมนตรีต่างประเทศที่กระทรวงยุติธรรมตั้งแต่วันที่ 12 มิถุนายน ค.ศ. 2017 ถึง 9 มกราคม ค.ศ. 2018 ดอมินิกดำรงตำแหน่งในรัฐสภาภายใต้รัฐมนตรีว่าการสิทธิมนุษยชน กระทรวงยุติธรรมระหว่างปี 2015 ถึง 2016
ดอกเตอร์ชอน แอนด์ ลอสต์ แทลิสแมน

| ดอกเตอร์ชอน แอนด์ ลอสต์ แทลิสแมน |
| --- | --- |

ฮันกึล: 천박사 퇴마 연구소: 설경의 비밀
ฮันจา: 千博士退魔硏究所: 雪景의 祕密
อาร์อาร์: Cheonbaksa Toema Yeonguso: Seolgyeongui Bimil 
 
กำกับ: คิม ซอง-ซิก
สร้างจาก: Possessed โดย เฟรช และ คิม ฮง-แท
นักแสดงนำ: คัง ดง-วอน ฮอ จุน-โฮ อีซอม อี ดง-ฮวี คิม จอง-ซู
บริษัทผู้สร้าง: Filmmaker R&K 
ผู้จัดจำหน่าย: CJ Entertainment
วันฉาย:   27 กันยายน ค.ศ. 2023 (2023-09-27) 
ประเทศ: เกาหลีใต้
ภาษา: เกาหลี
ทำเงิน: US$14.6 ล้านเหรียญสหรัฐ
ดอกเตอร์ชอน แอนด์ ลอสต์ แทลิสแมน (อังกฤษ: Dr. Cheon and Lost Talisman; (เกาหลี: 천박사 퇴마 연구소: 설경의 비밀) เป็นภาพยนตร์แนวดาร์กแฟนตาซีของเกาหลีใต้ปี 2023 กำกับโดย คิม ซอง-ซิก นำแสดงโดย คัง ดง-วอน, ฮอ จุน-โฮ, อีซอม, อี ดง-ฮวี และ คิม จง-ซู ดัดแปลงจากเว็บตูนยอดนิยมบน เนเวอร์ ที่เขียนโดย แฟรช และวาดภาพประกอบโดย คิม ฮง-แท ภาพยนตร์เรื่องนี้เล่าเรื่องราวของนักไล่ผีปลอมที่มองไม่เห็นผีแต่สามารถไขคดีต่าง ๆ ได้ด้วยสัญชาตญาณคล้ายผี และได้รับการว่าจ้างให้จัดการกับกรณีการถูกผีสิงที่ทรงพลัง ภาพยนตร์เรื่องนี้ออกฉายในโรงภาพยนตร์เมื่อวันที่ 27 กันยายน 2023 ซึ่งตรงกับช่วงวันหยุดเทศกาลชูซ็อกของเกาหลี
เรื่องย่อ

เรื่องราวเริ่มต้นขึ้นเมื่อ ดร.ชอน (รับบทโดย คัง ดง-วอน) นักไล่ผีปลอมที่ไม่สามารถได้ยินหรือมองเห็นผี แต่สามารถไขคดีต่าง ๆ ได้ด้วยสัญชาตญาณที่คล้ายกับผี ได้รับการขอร้องให้จัดการกับกรณีของการถูกผีสิงที่ทรงพลัง ซึ่งเป็นสิ่งที่เขาไม่เคยประสบมาก่อน
นักแสดง

คัง ดง-วอน รับบท ดร.ชอน
ฮอ จุน-โฮ รับบท บอมชอน
อีซอม รับบท ยูคยอง
อี ดง-ฮวี รับบท คัง โดร-ยอง / อินแบ
คิม จง-ซู รับบท ประธานฮวัง
พัก โซ-อี รับบท ยูมิน
อัน ดู-โฮ
ยุน บยอง-ฮี รับบท ฮวารัง
จู โบ-บิ รับบท จอม บา-ชิ
พัค คยองฮเย รับบท ซาวอล
นักแสดง > การปรากฏตัวพิเศษ

พัก จอง-มิน รับบท นางฟ้าหมอผี
จีซู รับบท นางฟ้าประจำชาติเกาหลี
อี จอง-อึน รับบท ภรรยาของมิสเตอร์พัก
พัก มยอง-ฮุน รับบท มิสเตอร์พัก
โช อี-ฮยอน รับบท ลูกสาวของมิสเตอร์พัก
การถ่ายทำ

การถ่ายทำเริ่มต้นขึ้นเมื่อวันที่ 14 กันยายน 2022
การตอบรับ

ณ วันที่ 14 ตุลาคม 2023 ภาพยนตร์เรื่องนี้ทำรายได้รวม US$13,152,259 ที่บ็อกซ์ออฟฟิศในประเทศ และมีผู้เข้าชมทั้งหมด 1,831,185 คน จาก 796 โรงภาพยนตร์
แหล่งข้อมูลอื่น

ดอกเตอร์ชอน แอนด์ ลอสต์ แทลิสแมน ที่โคเรียนมูวีเดตาเบส
ดอกเตอร์ชอน แอนด์ ลอสต์ แทลิสแมน ที่ฮันซีเนมา
ดอกเตอร์ชอน แอนด์ ลอสต์ แทลิสแมน ที่อินเทอร์เน็ตมูวีเดตาเบส
ดอลลาร์ช่องแคบ

ธนบัตรหนึ่งดอลลาร์ชองแคบใน ค.ศ. 1935
เหรียญหนึ่งเซนต์ช่องแคบใน ค.ศ. 1920
ดอลลาร์ช่องแคบ (อังกฤษ: Straits dollar) เป็นสกุลเงินตราประจำนิคมช่องแคบระหว่าง ค.ศ. 1898 - 1939 และยังใช้ในสหพันธรัฐมลายู รัฐนอกสหพันธ์ ซาราวัก บรูไน และบอร์เนียวเหนือของอังกฤษด้วย
ประวัติ

ในต้นคริสต์ศตวรรษที่ 19 สกุลเงินที่ใช้กันอย่างกว้างขวางในกว้างขวางในอินเดียตะวันออกคือดอลลาร์​สเปน ซึ่งมาจากทั้งสเปนและอาณานิคมของสเปนในทวีปอเมริกา ส่วนสกุลเงินที่ผลิตในท้องถิ่นก็มีอยู่บ้าง ได้แก่ เกอปิงกลันตัน เกอปิงตรังกานู และดอลลาร์ปีนัง
ใน ค.ศ. 1826 รัฐบาลได้กำหนดให้รูปีอินเดียเป็นสกุลเงินอย่างเป็นทางการของนิคมช่องแคบ เนื่องจากขณะนั้นยังบริหารขึ้นตรงกับทางอินเดีย แต่ดอลลาร์สเปนก็ยังคงหมุนเวียนอยู่ในระบบ ต่อมาใน ค.ศ. 1844 ก็เริ่มมีเหรียญกษาปณ์ของนิคมช่องแคบเองโดยใช้ระบบ 100 เซนต์ = 1 ดอลลาร์ โดย 1 ดอลลาร์มีค่าเท่ากับ 1 ดอลลาร์สเปน สกุลเงินนี้ได้รับการประกาศเป็นสกุลเงินอย่างเป็นทางการของนิคมช่องแคบในวันที่ 1 มิถุนายน ค.ศ. 184. และใน ค.ศ. 1867 ที่นิคมช่องแคบได้แยกระบบการปกครองออกมาเป็นของตนเองแล้ว ก็เริ่มใช้ดอลลาร์เป็นสกุลเงินมาตรฐานอย่างเป็นทางการ
ตั้งแต่ ค.ศ. 1898 เป็นต้นมา คณะกรรมาธิการสกุลเงินได้ประกาศใช้สกุลเงินดอลลาร์ช่องแคบ และประกาศห้ามธนาคารต่าง ๆ ผลิตเงินตราออกมา ทำให้ค่าเงินลดลงในแปดปีต่อมา จนใน ค.ศ. 1906 มูลค่าของดอลลาร์ช่องแคบกำหนดไว้ให้เท่ากับ 2 ชิลลิง 4 เพนนี ดอลลาร์ช่องแคบถูกแทนที่ราคาตามมูลค่าด้วยดอลลาร์มาลายันใน ค.ศ. 1939
ประเทศบรูไนและสิงคโปร์ยอมรับว่าสกุลเงินของตนเป็นสกุลที่สืบทอดจากสกุลเงินนี้ ถึงแม้ว่าประเทศมาเลเซียยกเลิกสกุลเงินนี้ใน ค.ศ. 1973 ข้อตกลงการแลกเปลี่ยนสกุลเงิน บันทึกความเข้าใจที่ลงนามระหว่างบรูไน–สิงคโปร์ ทำให้ทั้งเงินและธนบัตรสกุลเงินดอลลาร์บรูไนและดอลลาร์สิงคโปร์สามารถใช้งานร่วมกันได้